# Den uafhængige revisors erklæring på gennemsigtighedsrapport for anvendelsen af Kulturelle midler fra VISDA

### Til (medlemsorganisationen) og VISDA

### Konklusion

Vi har revideret gennemsigtighedsrapporten for anvendelsen af Kulturelle Midler fra VISDA for medlemsorganisationen for perioden - 2021. Gennemsigtighedsrapporten for anvendelsen af Kulturelle Midler fra VISDA udarbejdes efter manualen *Administration og anvendelse af Kulturelle Midler fra VISDA*.

Det er vores opfattelse, at gennemsigtighedsrapporten for anvendelsen af Kulturelle Midler fra VISDA giver et retvisende billede af medlemsorganisationens administration og anvendelse af Kulturelle Midler pr. 31. december 2021, samt at gennemsigtighedsrapporten for anvendelsen af Kulturelle Midler fra VISDA er i overensstemmelse med manualen *Administration og anvendelse af Kulturelle Midler fra VISDA*.

### Grundlag for konklusion

Vi har udført vores revision i overensstemmelse med internationale standarder om revision og de yderligere krav, der er gældende i Danmark. Vores ansvar ifølge disse standarder og krav er nærmere beskrevet i erklæringens afsnit "Revisors ansvar for revisionen af gennemsigtighedsrapport for anvendelsen af Kulturelle Midler fra VISDA”. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

#### Uafhængighed

Vi er uafhængige af medlemsorganisationen i overensstemmelse med internationale etiske regler for revisorer (IESBA's etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav.

### Fremhævelse af forhold i gennemsigtighedsrapporten for anvendelsen af Kulturelle Midler fra VISDA – begrænsning i distribution og anvendelse

Gennemsigtighedsrapporten for anvendelsen af Kulturelle Midler fra VISDA er udarbejdet for at hjælpe medlemsorganisationen med at opfylde VISDA’s krav. Som følge heraf kan gennemsigtighedsrapporten for anvendelsen af Kulturelle Midler fra VISDA være uegnet til andet formål.

Vores erklæring er udelukkende udarbejdet til brug for medlemsorganisationen og VISDA og bør ikke udleveres til eller anvendes af andre parter.

Vores konklusion er ikke modificeret vedrørende dette forhold.

### Ledelsens ansvar for gennemsigtighedsrapport for anvendelsen af Kulturelle Midler fra VISDA

Ledelsen har ansvaret for udarbejdelsen af gennemsigtighedsrapport for anvendelsen af Kulturelle Midler fra VISDA, der giver et retvisende billede i overensstemmelse med manualen *Administration og anvendelse af Kulturelle Midler fra VISDA*. Ledelsen har endvidere ansvaret for den interne kontrol, som ledelsen anser for nødvendig for at udarbejde gennemsigtighedsrapporten for anvendelsen af Kulturelle Midler fra VISDA uden væsentlig fejlinformation, uanset om denne skyldes besvigelser eller fejl.

### Revisors ansvar for revisionen af gennemsigtighedsrapport for anvendelsen af Kulturelle Midler fra VISDA

Vores mål er at opnå høj grad af sikkerhed for, om gennemsigtighedsrapporten for anvendelsen af Kulturelle Midler fra VISDA som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af gennemsigtighedsrapporten for anvendelsen af Kulturelle Midler fra VISDA

# Den uafhængige revisors erklæring på gennemsigtighedsrapport for anvendelsen af Kulturelle Midler fra VISDA

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i gennemsigtighedsrapporten for anvendelsen af Kulturelle Midler fra VISDA, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af medlemsorganisationens interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.
* Vi kommunikerer med ledelsen om bl.a. det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

\_\_\_\_\_\_\_\_\_\_\_\_\_\_\_\_\_\_\_\_\_, den / - 2022